《杂兴五 其五》
宋代·方一夔

甘死蓬窗笑我痴，兴来况值夜凉时。閒中不觉年华促，归去方知宦路危。

酒瓮沉沉倾玉瀣，簟筠细细蹙风漪。月残梦醒诗初就，枯笔长抛网蟢丝。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。